Apstiprināti

ar Cēsu novada pašvaldības Attīstības un

teritorijas plānošanas komisijas

18.05.2021. lēmumu Nr. 28

**NEKUSTAMĀ ĪPAŠUMA**

**RĪGAS IELA, CĒSIS, CĒSU NOV. (KADASTRA APZĪMĒJUMS** **42010051904)**

**DAĻAS NOMAS IZSOLES NOTEIKUMI**

1. **Vispārīgie noteikumi**
   1. Noteikumi nosaka Cēsu novada pašvaldībai piederoša nekustamā īpašuma – Rīgas iela, Cēsis, Cēsu nov., kadastra numurs 4201 005 2721, kuras sastāvā ir zemes gabals (zemes vienības kadastra apzīmējums 4201 005 1904), kopplatība 3359 m2, nomā nododamā daļa 35 m2, turpmāk –Nekustamais īpašums,apbūvēta zemes gabala nomas tiesību mutiskas izsoles kārtību, t.sk., izsoles norisi, pretendentu pieteikšanās un vairāksolīšanas kārtību, izsoles rezultātu apstiprināšanas kārtību.
   2. Izsoles mērķis ir noteikt apbūvēta zemes gabala nomas tiesīgo, kurš piedāvās izdevīgāko finansiālo piedāvājumu, āra kafejnīcas ierīkošanai un uzturēšanai, uz Nekustamā īpašuma, ja nomai noteiktajā termiņā (**2021.gada līdz 25. maijs, plkst. 10:00**) pieteicies vairāk par vienu pretendentu.
   3. Apbūvēta zemes gabala nomas tiesību izsoli organizē Cēsu novada pašvaldības mantas atsavināšanas un izsoles komisija, turpmāk – Komisija. Komisija atbild par izsoles norisi un ar to saistīto lēmumu pieņemšanu.
   4. Izsole notiek kā atklāta finanšu piedāvājuma – Nekustamā īpašuma nomas tiesību maksas vairāksolīšana. Pretendents, kurš piedāvā augstāko maksu par nomu, tiek atzīts par izsoles uzvarētāju un iegūst nomas tiesības.
   5. Izsoles nomas objekta sākuma cena EUR 28.00 (*divdesmit astoņi euro, 00 centi) gadā bez pievienotās vērtības nodokļa.*
   6. Drošības nauda par Izsoles objektu 10% no izsoles sākumcenas, kas sastāda **2,80 EUR** (2 *euro* un 80 *centi),* jāieskaita Cēsu novada pašvaldības kontā: Cēsu novada pašvaldība, reģ. Nr. 90000031048, AS SEB banka, kods UNLALV2X, konta Nr. LV51 UNLA 0004 0131 3083 5, ar norādi „Drošības nauda nekustamā īpašuma daļas Rīgas ielā , Cēsīs, Cēsu nov., nomas tiesību izsolei”. Drošības nauda uzskatāma par samaksātu, ja attiecīgā naudas summa ir ieskaitīta iepriekš norādītajā bankas kontā.
2. **Izsoles objekts**
   1. Izsoles objekts – Nekustamais īpašums – Rīgas iela, Cēsis, Cēsu nov., kadastra Nr. 4201 005 2721, daļa 35 m² platībā, kas sastāv no zemes gabala 3359 m² platībā (kadastra apzīmējums 4201 005 1904) saskaņā ar Cēsu novada domes 26.11.2009. lēmumu Nr.373 “Par Cēsu novada pašvaldībai piekrītošām zemēm zem ielām Cēsu pilsētā” Rīgas iela posmā no Vienības laukuma līdz Rožu laukumam, piekrīt Cēsu novada pašvaldībai, kas tiek izsolīts atklātā mutiskā izsolē ar augšupejošu soli (turpmāk-izsole).
   2. Izsoles objekts, saskaņā ar Cēsu novada pašvaldības 24.11.2016. Saistošajiem noteikumiem Nr.21 „Par Cēsu novada teritorijas plānojuma 2016.- 2026.gadam grafiskās daļas, teritorijas izmantošanas un apbūves noteikumu apstiprināšanu”, atrodas funkcionālajā zonā – transporta infrastruktūras teritorija (TR).
   3. Kopējā Nekustamā īpašuma kadastrālā vērtība 2021.gadā ir 470.00 EUR *(četri simti septiņdesmit euro 00 centi)*.
   4. Nekustamā īpašuma nomas tiesību izsoles sākumcena tiek noteikta**:** EUR 28.00 (*divdesmit astoņi euro, 00 centi) gadā bez pievienotās vērtības nodokļa.*
   5. Nomas tiesību izsoles solis tiek noteikts 2.00 EUR *(divi euro un 00 centi).*
   6. Maksa par nomas tiesībām ir izsolē nosolītā visaugstākā maksa (bez PVN).
   7. Papildus maksai par nomu izsoles uzvarētājs maksā normatīvajos aktos paredzētos nodokļus (t.sk. PVN).

1. **Nomas tiesību nosacījumi**
   1. Apbūvēta zemes gabala nomas termiņš no 2021. gada 1. maija līdz 31 oktobrim.
   2. Saskaņot galdiņu novietošanu un vizuālo izskatu normatīvo aktu noteiktajā kārtībā.
2. **Izsoles dalībnieki**
   1. Par izsoles dalībnieku var kļūt fiziska vai juridiska persona, kā arī personālsabiedrība, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt apbūvēta zemes gabala daļas nomas tiesības.
3. **Izsoles dalībnieku reģistrācija**
   1. Lai piedalītos izsolē, personām noteikumos noteiktajā termiņā un kārtībā ir jāreģistrējas, kā arī jāiesniedz noteikumu 5.4.punktā minētie dokumenti.
   2. Izsoles dalībnieku reģistrācija notiek katru darba dienu no izsoles publikācijas dienas **līdz 2021. gada 25. maijam plkst. 10:00**, Cēsu novada pašvaldībā, Cēsu novada pašvaldībā, Raunas ielā 4, Cēsīs, Cēsu nov., vai e-pasts [aigars.kerpe@cesis.lv](mailto:aigars.kerpe@cesis.lv), Izziņas pa tālr. 26104449, A.Ķerpe.
   3. Komisijas sekretārs nodrošina izsoles noteikumu izsniegšanu, dokumentu pieņemšanu un izsoles dalībnieku reģistrāciju atbilstoši šiem noteikumiem.
   4. Lai piedalītos izsolē:
      1. Fiziskā persona, reģistrējoties dalībai izsolē, uzrāda personu apliecinošu dokumentu un iesniedz šādus dokumentus:
         1. Izsoles pieteikumu (saskaņā ar apbūvēta zemes gabala nomas tiesību izsoles noteikumu 1.pielikumu);
         2. Pretendenta rakstisku apliecinājumu, ka attiecībā uz to nav ierosināts vai pasludināts maksātnespējas process;
         3. Pretendenta rakstisku apliecinājumu par gatavību un spēju izpildīt apbūvēta zemes gabala nomas tiesību izsoles noteikumu 3.sadaļas “Nomas tiesību nosacījumi” prasības.
         4. informāciju par drošības naudas samaksu.
      2. Latvijā reģistrēta juridiskā persona (pārstāvim uzrādot personu apliecinošu dokumentu), reģistrējoties dalībai Izsolē, iesniedz šādus dokumentus:
         1. Izsoles pieteikumu (saskaņā ar apbūvēta zemes gabala nomas tiesību izsoles noteikumu 2.pielikumu);
         2. Pretendenta rakstisku apliecinājumu par to, ka tas nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, vai nav uzsākta tiesvedība par pretendenta darbības izbeigšanu, maksātnespēju vai bankrotu;
         3. Pretendenta rakstisku apliecinājumu par gatavību un spēju izpildīt apbūvēta zemes gabala nomas tiesību izsoles noteikumu 3.sadaļas “Nomas tiesību nosacījumi” prasības.
         4. pilnvaru pārstāvēt juridisko personu izsolē, ja juridisko personu pārstāv persona, kurai nav paraksta tiesību;
         5. informāciju par drošības naudas samaksu.
      3. Latvijā nereģistrēta juridiskā persona (pārstāvim uzrādot personu apliecinošu dokumentu), reģistrējoties dalībai Izsolē, iesniedz šādus dokumentus:
         1. Izsoles pieteikumu (saskaņā ar apbūvēta zemes gabala nomas tiesību izsoles noteikumu 2.pielikumu);
         2. Starptautiskajos līgumos noteiktā kārtībā ārvalstī vai Latvijā izsniegtu apliecinātu komersanta reģistrācijas dokumentus, kā arī dokumentu, kas apliecina, ka pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, vai nav uzsākta tiesvedība par pretendenta darbības izbeigšanu, maksātnespēju vai bankrotu, kā arī par paraksta tiesīgām personām;
         3. Pretendenta rakstisku apliecinājumu par gatavību un spēju izpildīt apbūvēta zemes gabala nomas tiesību izsoles noteikumu 3.sadaļas “Nomas tiesību nosacījumi” prasības.
         4. pilnvaru personai, kura pārstāvēs juridisko personu izsolē;
         5. informāciju par drošības naudas samaksu.
   5. Pieteikumu paraksta izsoles pretendents vai tā pilnvarotā persona.
   6. Visi dokumenti iesniedzami latviešu valodā. Reģistrācijai iesniegtie dokumenti izsoles dalībniekiem netiek atdoti.
   7. Pieteikumus dalībai izsolē reģistrē to iesniegšanas secībā. Pēc šo noteikumu 5.4. apakšpunktos minēto dokumentu iesniegšanas, pretendentam tiek piešķirts kārtas numurs un izsniegta reģistrācijas apliecība.
   8. Komisija nodrošina dalībnieku reģistrāciju, iekļaujot atsevišķā reģistrā personas, kuras ir izpildījušas visus izsoles dalībniekam izvirzītos priekšnoteikumus.
   9. Ja izsoles dalībnieks nav izpildījis izsoles priekšnoteikumus, tam netiek izsniegta reģistrācijas apliecība un tas netiek pielaists izsolei, tāpat netiek reģistrēta un pielaista izsolei juridiska persona, kā arī personālsabiedrība, ja tai ir ierosināta maksātnespēja vai tās saimnieciskā darbība ir apturēta.
   10. Komisija ir tiesīga pārbaudīt izsoles dalībnieku sniegtās ziņas. Ja tiek atklāts, ka izsoles dalībnieks ir sniedzis nepatiesas ziņas, viņš tiek svītrots no izsoles dalībnieku saraksta un tiek atzīta par spēku zaudējušu tam izsniegtā reģistrācijas apliecība, tādējādi viņš zaudē tiesības piedalīties izsolē, un viņam neatmaksā iemaksāto drošības naudu. Par reģistrācijas apliecības atzīšanu par spēku zaudējušu, ja pretendents ir sniedzis nepatiesas ziņas, pieteicējam tiek paziņots rakstveidā.
   11. Izsoles dalībnieks, kas ir sniedzis nepatiesas ziņas, netiek pielaists izsolē, ja uz izsoles dienu ir ierosināta pretendenta maksātnespēja vai tā saimnieciskā darbība ir apturēta.
   12. Ziņas par reģistrētajiem izsoles dalībniekiem un to skaitu netiek izpaustas līdz pat izsoles sākumam. Par ziņu neizpaušanu atbildīga izsoles komisija.
4. **Izsoles norise**
   1. Izsolē var piedalīties personas, kuras atzītas par izsoles dalībniekiem un kurām izsniegtas izsoles dalībnieka reģistrācijas apliecības.
   2. Izsole notiek **2021.gada 31. maijā plkst.14:30** Raunas ielā 4, Cēsīs, Cēsu nov., 2.stāva zālē.
   3. Pirms izsoles sākuma izsoles dalībnieki vai to pilnvarotās personas izsoles telpā uzrāda pasi vai citu personu apliecinošu dokumentu, pilnvarotās personas papildus uzrāda pilnvaru. Izsoles dalībnieks (pilnvarotais pārstāvis) paraksta rakstveida apliecinājumu, ka ir iepazinies ar izsoles norises kārtību un piekrīt izsoles noteikumiem. Ja izsoles dalībnieks vai tā pilnvarotā persona izsoles telpā nevar uzrādīt pasi vai citu personu apliecinošu dokumentu (pilnvarotā persona arī pilnvaru), tiek uzskatīts, ka izsoles dalībnieks nav ieradies uz izsoli.
   4. Izsoli vada un kārtību izsoles laikā nodrošina izsoles vadītājs.
   5. Pirms izsoles sākuma izsoles vadītājs pārliecinās par sarakstā iekļauto personu ierašanos, pārbauda reģistrācijas lapas. Izsoles vadītājs paziņo par izsoles atklāšanu un īsi paskaidro izsoles noteikumus, atbild uz pretendentu jautājumiem, ja tādi ir.
   6. Izsolei nomas un apbūves tiesības vairāksolīšanā tiek pielaisti tikai tie pretendenti, kas ar Komisijas lēmumu tiek pielaisti dalībai solīšanā.
   7. Gadījumā, ja kāds no pretendentiem, kurš kādu iemeslu dēļ nav ieradies (nokavējis) uz izsoli šo noteikumu 6.2.punktā minētajā vietā un laikā, Komisija nepielaiž viņu izsolei. Ja uz izsoli 15 minūšu laikā pēc izsoles sākuma neierodas neviens no reģistrētajiem dalībniekiem, izsole tiek uzskatīta par nenotikušu.
   8. Izsoles vadītājs informē par Izsoles objektu un paziņo izsoles sākumcenu, kā arī nosauc izsoles soli.
   9. Izsoles dalībnieki ar reģistrācijas kartītes starpniecību apliecina savu gatavību vairāksolīšanai.
   10. Nomas tiesības var iegūt vienīgais izsoles dalībnieks par summu, ko veido izsoles sākumcena, kas pārsolīta vismaz par vienu izsoles soli.
   11. Ja izsolei piesakās vairāki izsoles dalībnieki un neviens nepārsola izsoles sākumcenu, izsoli atzīst par nenotikušu.
   12. Solītāji solīšanas procesā paceļ savu dalībnieka reģistrācijas numuru. Solīšana notiek tikai pa vienam izsoles solim.
   13. Solīšanas laikā izsoles vadītājs atkārto piedāvāto maksu par nomas tiesību. Ja neviens no solītājiem nepiedāvā augstāku maksu par nomas tiesību, izsoles vadītājs trīs reizes atkārto pēdējo piedāvāto augstāko maksu un fiksē to ar izsoles āmura piesitienu. Ar to noslēdzas solīšana.
   14. Ja vairāki solītāji reizē sola vienādu maksu par nomas tiesību un neviens to nepārsola, tad priekšroka dodama solītājam, kas reģistrējies ar mazāko kārtas numuru.
   15. Katrs solītājs ar parakstu apstiprina izsoles dalībnieku sarakstā savu pēdējo solīto maksu par nomas tiesību. Ja tas netiek izdarīts, viņš tiek svītrots no izsoles dalībnieku saraksta.
   16. Izsolei pilnvaroto pārstāvju darbības izsolē ir saistošas izsoles dalībniekiem. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments.
   17. Solītājs, kurš piedāvājis visaugstāko maksu par nomas tiesībām, pēc nosolīšanas nekavējoties ar savu parakstu protokolā apliecina norādītās maksas par nomas tiesībām atbilstību nosolītajai maksai par nomas tiesībām. Ja tas netiek izdarīts, uzskatāms, ka nosolītājs atteicies no nomas tiesībām, viņš tiek svītrots no izsoles dalībnieku saraksta.
   18. Komisija protokolē visu izsoles gaitu. Izsoles protokolam kā pielikumu pievieno izsoles dalībnieku sarakstu.
   19. Ja nepieciešams papildus laiks, lai izvērtētu pieteikumu atbilstību publicētajiem nomas tiesību nosacījumiem, izsoles beigās paziņo laiku un vietu, kad tiks paziņoti mutiskās izsoles rezultāti. Ja papildu izvērtējums nav nepieciešams, izsoles beigās izsoles vadītājs paziņo, ka izsole pabeigta, kā arī nosauc visaugstāko nosolīto maksu par nomas tiesībām un nomas tiesību pretendentu, kas to nosolījis un ieguvis tiesības slēgt nomas tiesību līgumu. Izsoles rezultātu paziņošanas procesu protokolē.
   20. Izsoles dalībniekiem, kuri nav nosolījuši Izsoles objektu, drošības nauda tiek atmaksāta septiņu darba dienu laikā pēc izsoles rezultātu apstiprināšanas Cēsu novada domes sēdē.
   21. Izsoles uzvarētāja samaksātā drošības nauda pēc objekta nodošanas ekspluatācijā tiek ieskaitīta kā samaksa par nomu.
   22. Drošības nauda izsoles uzvarētājam netiek atgriezta, ja:

6.22.1. izsoles uzvarētājs atsakās noslēgt apbūvēta zemes gabala nomas līgumu;

6.22.2. līgums par apbūvēta zemes gabala nomu tiek izbeigts pirms termiņa nomnieka vainas dēļ;

6.22.3. nomnieks nav izpildījis savas saistības, kuras tam uzliktas ar līgumiem par nomu.

1. **Izsoles rezultātu apstiprināšana**
   1. Izsoles protokolu apstiprina Komisija.
   2. Izsoles rezultātus apstiprina tuvākajā Cēsu novada pašvaldības Attīstības un teritorijas plānošanas komisijas sēdē.
2. **Papildus nosacījumi**
   1. Izsoles dalībnieku vai to pilnvaroto personu reģistrācija izsolei uzskatāma par apliecinājumu, ka reģistrētās personas ir informētas par izsoles objekta stāvokli dabā.
3. **Nomas līgumu noslēgšana**
   1. Apbūvēta zemes gabala daļas nomas līgums noslēdzams pēc izsoles rezultātu apstiprināšanas. Izsoles uzvarētājam atteikums slēgt līgumu jāiesniedz rakstiski septiņu darba dienu laikā no izsoles rezultātu paziņošanas dienas.
   2. Ja noteikumu 9.1. punktā minētajā termiņā izsoles uzvarētājs atsakās noslēgt apbūvēta zemes gabala daļas nomas līgumu vai arī šajā termiņā rakstisks atteikums nav saņemts, apbūvēta zemes gabala daļas noma tiek piedāvāta iegūt izsoles dalībniekam, kurš nosolījis nākamo augstāko maksu par apbūvēta zemes gabala nomas tiesībām. Izsoles dalībniekam, kurš nosolījis nākamo augstāko maksu par apbūvēta zemes gabala nomu, atbilde uz piedāvājumu slēgt līgumu jāsniedz divu nedēļu laikā pēc piedāvājuma saņemšanas dienas.
   3. Apbūvēta zemes gabala daļas nomas līgums tiek slēgts atbilstoši šo noteikumu pielikumā pievienotajam līguma projektam. Puses ir tiesīgas, līguma slēgšanas laikā vienoties par nebūtiskiem līguma redakcijas grozījumiem.
4. **Nenotikusī izsole**
   1. Izsole var tikt uzskatīta par nenotikušu, ja:
      1. neviens izsoles dalībnieks nav iesniedzis pieteikumu vai uz izsoli nav ieradies neviens izsoles dalībnieks;
      2. nav pārsolīta izsoles sākumcena.
   2. Cēsu novada pašvaldības Attīstības un teritorijas plānošanas komisija var atzīt izsoli par spēkā neesošu, ja neviens no izsoles dalībniekiem, kurš atzīts par nosolītāju, nenoslēdz Apbūvēta zemes gabala daļas nomas līgumu noteiktajā termiņā.
5. **Komisijas lēmuma pārsūdzēšana**
   1. Izsoles dalībniekiem ir tiesības iesniegt sūdzību Cēsu novada domei par komisijas veiktajām darbībām 5 (piecu) darba dienu laikā no komisijas lēmuma pieņemšanas.
   2. Ja komisijas lēmums tiek pārsūdzēts, attiecīgi pagarinās šajos Noteikumos noteiktie termiņi.

1.pielikums

nomas izsoles noteikumiem

PIETEIKUMS

ZEMES GABALA DAĻAS NOMAS TIESĪBU IZSOLEI

**Nekustamā īpašuma, kadastra apzīmējums 4201 005 1904,**

**Rīgas iela, Cēsis, Cēsu nov.,**

*(aizpilda* ***fiziska*** *persona)*

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(vārds, uzvārds, personas kods)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(deklarētā dzīvesvieta)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(elektroniskā pasta adrese, tālruņa Nr.)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*(bankas rekvizīti/konta numurs)*

ar šī pieteikuma iesniegšanu piesakos piedalīties Cēsu novada pašvaldības rīkotajā apbūvēta zemes gabala nomas tiesību izsolē uz šādu izsoles objektu:

|  |  |  |
| --- | --- | --- |
| Adrese | Kadastra apzīmējums | Platība m2 |
| Rīgas iela, Cēsis, Cēsu nov., LV-4101 | 42010051904 | 35 |

Apbūvēta zemes gabala nomas laikā plānotās darbības objektā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esmu iepazinies ar apbūvēta zemes gabala nomas tiesības izsoles noteikumiem un piekrītu tiem.

Apliecinu, ka nosacījumi nomai ir skaidri un saprotami, tie tiks iekļauti līgumā kā būtiski nosacījumi, kas neizpildīšanas gadījumā būs par pamatu līguma izbeigšanai.

Apliecinu, ka man nav parādsaistību pret Cēsu novada pašvaldību un pēdējo trīs gadu laika neesmu vienpusēji atkāpies no jebkāda līguma ar Cēsu novada pašvaldību.

Esmu samaksājis Nomas tiesību izsoles noteikumos noteikto nodrošinājumu.

Piekrītu apbūvēta zemes gabala nomas tiesību izsoles noteikumiem un pievienotajam zemes gabala nomas līguma projekta noteikumiem.

Pieteikumā norādītā informācija ir patiesa.

Nomas tiesību pretendents piekrīt, ka Cēsu novada pašvaldība kā kredītinformācijas lietotājs ir tiesīgs pieprasīt un saņemt kredītinformāciju, tai skaitā par nomas tiesību pretendenta kavētajiem maksājumiem un tā kredītreitingu, no Cēsu novada pašvaldības pieejamām datubāzēm.

Pašvaldībai ir tiesības neslēgt apbūvēta zemes gabala nomas līgumu ar personu, kas nav labticīgs saistību pildītājs.

Pēc termiņa iesniegtie pieteikumi netiek izskatīti.

2021.gada„\_\_\_” \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

2.pielikums

nomas izsoles noteikumiem

PIETEIKUMS

ZEMES GABALA DAĻAS NOMAS TIESĪBU IZSOLEI

**Nekustamā īpašuma, kadastra apzīmējums 4201 005 1904,**

**Rīgas iela, Cēsis, Cēsu nov.,**

*(aizpilda* ***juridiska persona****/personālsabiedrība)*

Pretendents,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(nosaukums, reģistrācijas numurs)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(juridiskā adrese)*

*Kā privāto tiesību subjekts/publisko tiesību subjekts (atzīmēt vajadzīgo),*

*kura vārdā saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(pilnvarojuma pamatojums)*

rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*amats, vārds, uzvārds, personas kods)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*(bankas rekvizīti/konta numurs)*

*(elektroniskā pasta adrese, tālruņa Nr.)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

ar šī pieteikuma iesniegšanu piesakos piedalīties Cēsu novada pašvaldības rīkotajā nomas tiesību izsolē uz šādu izsoles objektu:

|  |  |  |
| --- | --- | --- |
| Adrese | Kadastra apzīmējums | Platība m2 |
| Rīgas iela, Cēsis, Cēsu nov., LV-4101 | 42010051904 | 35 |

Apbūvēta zemes gabala daļas nomas laikā plānotās darbības objektā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esmu iepazinies ar apbūvēta zemes gabala nomas tiesību izsoles noteikumiem un piekrītu tiem.

Apliecinu, ka nosacījumi nomai ir skaidri un saprotami, tie tiks iekļauti līgumā kā būtiski nosacījumi, kas neizpildīšanas gadījumā būs par pamatu līguma izbeigšanai.

Apliecinu, ka man nav parādsaistību pret Cēsu novada pašvaldību un pēdējo trīs gadu laika neesmu vienpusēji atkāpies no jebkāda līguma ar Cēsu novada pašvaldību.

Esmu samaksājis Nomas tiesību izsoles noteikumos noteikto nodrošinājumu.

Piekrītu apbūvēta zemes gabala nomas tiesību izsoles noteikumiem un pievienotajam Apbūvēta zemes gabala nomas līguma projekta noteikumiem.

Pieteikumā norādītā informācija ir patiesa.

Nomas pretendents piekrīt, ka Cēsu novada pašvaldība kā kredītinformācijas lietotājs ir tiesīgs pieprasīt un saņemt kredītinformāciju, tai skaitā par nomas pretendenta kavētajiem maksājumiem un tā kredītreitingu, no Cēsu novada pašvaldības pieejamām datubāzēm.

Pašvaldībai ir tiesības neslēgt apbūvēta zemes gabala nomas līgumu ar personu, kas nav labticīgs saistību pildītājs.

Pēc termiņa iesniegtie pieteikumi netiek izskatīti.

2021.gada„\_\_\_” \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

3.pielikums

Cēsu novada pašvaldības Attīstības un

teritorijas plānošanas komisijas

18.05.2021. lēmumam Nr. 28

Apstiprināts

ar Cēsu novada pašvaldības Attīstības un

teritorijas plānošanas komisijas

18.05.2021. lēmumu Nr. 28

**zemes nomas līgums.**

Cēsīs, 2021.gada \_\_.\_\_\_\_\_\_\_

Cēsu novada pašvaldība, reģistrācijas Nr. 90000031048, juridiskā adrese Raunas iela 4, Cēsis, Cēsu nov., LV-4101, turpmāk – Īpašnieks, kura vārdā saskaņā ar likumu „Par pašvaldībām” un iestādes “Cēsu novada pašvaldība” nolikumu rīkojas \_\_\_\_\_\_\_\_\_\_\_\_\_\_\_\_\_\_\_\_un

\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_(*juridiskām personām – reģistrācijas Nr.*), deklarētā dzīvesvieta \_\_\_\_\_\_\_\_\_\_\_\_\_\_\_\_ (*juridiskām personām – juridiskā adrese.*), turpmāk – Nomnieks, *(juridiskām personām -* *kura vārdā saskaņā ar\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_)*

turpmāk tekstā abi kopā saukti – Līdzēji, bet katrs atsevišķi – Līdzējs,

pamatojoties uz Cēsu novada pašvaldības Attīstības un teritorijas plānošanas komisijas\_\_\_\_.\_\_\_.20\_\_. sēdes lēmumu Nr. „\_\_\_\_\_\_\_\_\_\_\_\_\_\_” (protokols Nr. ,), noslēdz šo zemes nomas līgumu, turpmāk – Līgums:

**1. Līguma priekšmets**

1.1. Iznomātājs nodod Nomniekam un Nomnieks pieņem no Iznomātāja nomā Cēsu novada pašvaldības īpašumā esošo zemes gabala daļu, platība 35 m2, Rīgas iela, Cēsis, Cēsu nov., kadastra numurs 4201 005 2721, kas sastāv no zemes gabala (zemes vienības kadastra apzīmējums 4201 005 1904), kopplatība 3359 m2, ( saskaņā ar plānu- pielikums Nr.1) turpmāk – Nomas objekts.

1.2. Iznomātājs apliecina, ka līdz Līguma abpusējai parakstīšanai Nomas objekts nav nevienam atsavināts, nav iznomāts, nav ieķīlāts, tas neatrodas privatizācijas procesā, par to nepastāv strīds un tam nav uzlikts aizliegums.

* 1. Nomnieks ir informēts, ka uz Līguma noslēgšanas brīdi Nomas objektam ir zemesgrāmatā un zemes robežu plānā atzīmētie lietošanas tiesību ierobežojumi.
  2. Nomnieks ir iepazinies ar Nomas objekta stāvokli dabā, Īpašuma robežas Nomniekam dabā ir ierādītas un zināmas un šajā sakarā Nomniekam nav nekādu pretenziju.
  3. Nomas objekts tiek nodots nomā ar mērķi – āra kafejnīcas ierīkošanai un uzturēšanai. Līdzēji garantē, ka ir tiesīgi un pilnvaroti slēgt šo Līgumu.
  4. Nomas objekts nevar būt par ķīlas objektu.

1. **Līguma darbības termiņš**
   1. Līguma termiņš no 2021. gada 1. maija līdz 31 oktobrim.
   2. Līguma termiņš var tikt mainīts uz Iznomātāja un Nomnieka rakstiskas vienošanās pamata.
   3. Nomniekam zemes gabals jāatbrīvo 7 (septiņu) dienu laikā no Līguma termiņa izbeigšanās vai pirmstermiņa pārtraukšanas, nododot to Iznomātājam sākotnējā stāvoklī ar nodošanas – pieņemšanas aktu
2. **Norēķinu kārtība**
   1. Nomas maksa: par Nomas objektu, pamatojoties uz Cēsu novada pašvaldības Attīstības un teritorijas plānošanas komisijas\_\_\_\_.\_\_\_.20\_\_. sēdes lēmumu Nr. „\_\_\_\_\_\_\_\_\_\_\_\_\_\_” (protokols Nr. ,), tiek noteikta EUR \_\_\_\_ par gadu.
   2. Nomnieks nomas maksu maksā: par Nomas objektu – vienu reizi pusgadā, saskaņā ar Iznomātāja izrakstīto rēķinu. Rēķini tiek sagatavoti elektroniski un tie ir derīgi bez paraksta;
   3. Iznomātājam ir tiesības izmantot Nomnieka norādīto elektroniskā pasta adresi: \_\_\_\_\_\_\_\_\_\_\_\_\_ kā maksājuma dokumentu un sadarbības informācijas nosūtīšanas adresi.
   4. Ja Nomnieks nav saņēmis rēķinu līdz attiecīgā pusgada beigām, tam par to nekavējoties jāziņo Iznomātājam, līdz ar to maksāšanas termiņš tiek pagarināts proporcionāli rēķina saņemšanas kavējumam.
   5. Nomnieks papildu nomas maksai maksās visus nodokļus, tajā skaitā nekustamā īpašuma nodokli, un citas nastas, kas saistītas ar Nomas objekta izmantošanu un apņemas nodrošināt nomā nodotās teritorijas uzturēšanu. Nodokļu maksājumiem ieskaits nav piemērojams.
   6. Visi šajā Līgumā noteiktie Nomnieka maksājumi tiek uzskatīti par veiktiem tikai tad, kad pilnā apjomā ienākuši Iznomātāja rēķinā norādītās bankas kontā.
   7. Maksājumu (nomas maksas un nekustamā īpašuma nodokļa) apmēru pārrēķini notiek atbilstoši Latvijas Republikā spēkā esošajiem normatīvajiem aktiem.
   8. Iznomātājs var vienpusēji mainīt nomas maksu, ja izdarīti grozījumi tiesību aktos par valsts vai pašvaldības zemes nomas maksas un nodokļu aprēķināšanas kārtību un apmēru, ja izdarīti grozījumi pašvaldības lēmumos. Šādas izmaiņas ir saistošas Nomniekam ar dienu, kad stājušies spēkā grozījumi tiesību aktos.
   9. Nomnieka avansā samaksātā nomas maksa nevar būt par pamatu Līguma darbības neizbeigšanai pirms termiņa.
   10. Gadījumā, ja Līgums pilnībā vai daļēji tiek izbeigts pirms nomas termiņa beigām, Nomnieks maksā nomas maksu un citus ar šo Līgumu saistītos maksājumus par faktisko nomas periodu.
3. **Citas Nomnieka tiesības un pienākumi**
   1. Nomnieks, parakstot Līgumu, apliecina, ka pret Nomas objekta stāvokli tam nav pretenziju un pieņem Nomas objektu nomā, un apņemas nepieļaut tā stāvokļa pasliktināšanos un vērtības samazināšanos.
   2. Nomnieks apņemas:
      1. izmantot Nomas objektu atbilstoši šī Līguma mērķiem un noteikumiem. Saskaņot galdiņu novietošanu un vizuālo izskatu normatīvo aktu noteiktajā kārtībā;
      2. savlaicīgi, t.i., bez kavējumiem samaksāt nomas maksu, nekustamā īpašuma nodokli, kā arī citus Nomnieka maksājumus, kas izriet no šī Līguma vai Nomas objekta izmantošanas;
      3. izmantojot Nomas objektu, Nomniekam par saviem līdzekļiem jānodrošina normatīvo aktu, t.sk., Cēsu novada pašvaldības saistošo noteikumu, prasības par Nomas objekta un tam pieguļošās teritorijas kopšanu un uzturēšanu;
      4. izmantot Nomas objektu atbilstoši spēkā esošajiem normatīvajiem aktiem, kā arī Cēsu novada domes lēmumiem;
      5. nepieļaut apkārtējās vides piesārņošanu un nekavējoties novērst visus zaudējumus, piesārņojumu vai bojājumus, kas Nomnieka vainas dēļ nodarīti Nomas objektiem, citiem zemes lietotājiem, sabiedrībai vai dabai;
      6. ar savu darbību neaizskart citu zemes lietotāju vai īpašnieku un Cēsu pilsētas iedzīvotāju likumīgās intereses, izmantot to neapdraudot cilvēku veselību un dzīvību, sabiedrisko drošību;
      7. nepieļaut darbību, kas pasliktina citu zemes lietotāju vai īpašnieku zemes kvalitāti;
      8. ievērot Nomas objektam noteiktos apgrūtinājumus, ja tādi rastos šī Līguma darbības laikā;
      9. ievērot un novērst Iznomātāja iebildumus, kas attiecas uz šī Līguma izpildi;
      10. ievērot Nomas objektā ugunsdrošības, sanitārās uzraudzības, atkritumu apsaimniekošanas, darba drošības noteikumus, kā arī aizsargjoslu prasības;
      11. ne vēlāk kā 10 (desmit) dienu laikā sniegt atbildes uz uzdotajiem jautājumiem saistībā ar Nomas objekta lietošanu un Līguma izpildi;
      12. nekavējoties, bet ne vēlāk kā 10 (desmit) dienu laikā paziņot Iznomātājam, ja tiek gatavots iesniegt vai iesniegts Nomnieka maksātnespējas procesa pieteikums vai ierosināta tiesiskās aizsardzības procesa lieta, vai uzsākta Nomnieka likvidācija.
   3. Nomnieks nedrīkst nodot Nomas objektu apakšnomā.
   4. Nomnieks apņemas lietot Nomas objektu saskaņā ar šā Līguma noteikumiem ievērot aprobežojumus un apgrūtinājumus, nepasliktināt Nomas objekta stāvokli un vērtību, izņemot to dabīgo nolietojumu.

**5. Iznomātāja tiesības un pienākumi**

5.1. Iznomātājs apņemas:

5.1.1. nodot Nomniekam lietošanā Nomas objektu, par ko Līdzēji paraksta nodošanas- pieņemšanas aktu;

5.1.2. šī Līguma darbības laikā tīši nepasliktināt Nomniekam Nomas objekta vai tā daļas lietošanas tiesības;

5.1.3.  atlīdzināt Nomniekam radušos zaudējumus, ja Iznomātāja prettiesiskas rīcības dēļ pārkāpti līguma 5.1.2.punktā minētie nosacījumi;

5.1.4. izpildīt citas šajā Līgumā uzņemtās saistības pret Nomnieku.

5.2. Iznomātājam ir tiesības pieprasīt šī Līguma noteikumu pildīšanu un Nomas objekta pienācīgu izmantošanu atbilstoši šī Līguma noteikumiem.

5.3. Iznomātājam ir tiesības jebkurā laikā, netraucējot Nomnieka saimnieciskajai darbībai, pārbaudīt Nomas objekta stāvokli un šī Līguma noteikumu izpildi, atklājot pārkāpumu – sastādīt aktu, klātesot Nomnieka pārstāvim, un kuru paraksta Nomnieka pārstāvis.

5.4. Par Nomas objekta vai tā daļas apgrūtinājumiem šī Līguma darbības termiņā lemj Iznomātājs, ņemot vērā Nomnieka intereses, rakstiski to saskaņojot ar Nomnieku.

**6. Līguma grozīšana, papildināšanas un izbeigšanas kārtība**

6.1. Visus šī Līguma grozījumus un/vai papildinājumus Līdzēji un/vai to pārstāvji sastāda rakstiskā formā, apliecinot ar saviem parakstiem. Mutiskās vienošanās, kas nav ietvertas rakstiskā formā nav pusēm juridiski saistošas.

6.2. Papildinājumi un grozījumi, kas tiek noslēgti saistībā ar šo Līgumu, tiek pievienoti un kļūst par šī Līguma neatņemamu sastāvdaļu.

6.3. Iznomātājs nomas maksas apmēru vienpusēji pārskata un, ja nepieciešams, maina ne retāk kā reizi sešos gados normatīvajos aktos noteiktajā kārtībā.

6.3. Līgumu pirms termiņa var izbeigt:

6.3.1. Līdzējiem rakstveidā par to vienojoties;

6.3.2. Iznomātājs vienpusēji, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka saistītos izdevumus nomas objektam, paziņojot Nomniekam rakstveidā par to 2 (divus) mēnešus iepriekš, ja:

6.3.2.1. Nomnieka darbības dēļ tiek bojāts Nomas objekts;

6.3.2.2. Nomnieks vairāk nekā mēnesi nemaksā nomas maksu par Nomas objekta telpām vai vairāk kā trīs mēnešus nemaksā nomas maksu par Nomas objekta zemes gabala daļu.

6.3.2.3. Nomnieks vairāk nekā mēnesi kavē nekustamā īpašuma nodokļa samaksu;

6.3.2.4. Nomas objekts bez Iznomātāja rakstiskas piekrišanas tiek nodots apakšnomā;

6.3.2.5. netiek izpildīti Nomas objekta izmantošanas nosacījumi vai netiek sasniegts Līguma mērķis, ar kuru Iznomātājam bija tiesības rēķināties;

6.3.2.6. Līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē;

6.3.2.7. izmanto Nomas objektu mērķiem, kas nav paredzēti Līgumā un Iznomātājs pēc tam rakstveidā motivēti brīdinājis Nomnieku par to, bet Nomnieks 30 (trīsdesmit) dienu laikā pēc brīdinājuma saņemšanas vai abpusēji panāktās vienošanās nav veicis nepieciešamās darbības minētā pārkāpuma novēršanai;

6.3.2.8. iesniegts Nomnieka maksātnespējas procesa pieteikums vai ierosināta tiesiskās aizsardzības procesa lieta vai ir uzsākta Nomnieka likvidācija;

6.3.2.9. Nomnieks būtiski pārkāpj būvniecību reglamentējošos normatīvos aktus un normatīvos aktus par Nomas objekta izmantošanu, uzturēšanu un apsaimniekošanu.

6.3.3. Iznomātājam ir tiesības, rakstiski informējot Nomnieku trīs mēnešus iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Nomas objekts Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai, atlīdzinot Nomnieka veiktos nepieciešamos un derīgos izdevumus.

6.3.4. Nomnieks vienpusēji, paziņojot Iznomātājam rakstveidā par to 2 (divus) mēnešus iepriekš:

6.3.4.1. ja no Nomnieka neatkarīgu apstākļu dēļ Nomniekam turpmāk nav iespējams izmantot Nomas objektu šajā Līgumā paredzētajiem mērķiem;

6.3.4.2. ja Iznomātājs nepamatoti traucē Nomniekam izmantot Nomas objektu Līgumā paredzētajiem mērķiem un Nomnieks rakstveidā motivēti brīdinājis Iznomātāju par to, bet Iznomātājs 30 (trīsdesmit) dienu laikā pēc brīdinājuma saņemšanas nav novērsis minēto pārkāpumu.

6.4. Ja Līgums tiek izbeigts, Līdzējiem par to vienojoties, Līguma izbeigšanas sekas nosaka attiecīgā vienošanās.

* 1. Nomas objekta nodošana Iznomātājam notiek ar nodošanas - pieņemšanas aktu, Nomniekam atbrīvojot Nomas objektu ekspluatācijas kārtībā, atdodot visas atslēgas.

1. **Atbildība**
   1. Līdzēji ir atbildīgi viens otram par līgumisko saistību pārkāpšanu, kā arī zaudējumu atlīdzību otram Līdzējam saskaņā ar Latvijas Republikā spēkā esošajiem normatīvajiem aktiem. Nokavējuma naudas vai līgumsoda samaksa neatbrīvo Līdzējus no līgumsaistību izpildes un zaudējumu atlīdzības.
   2. Nomnieks ir atbildīgs par veikto ieguldījumu Nomas objektā tehnisko kvalitāti.
   3. Nomnieks ir patstāvīgi atbildīgs par Nomas objekta un tam pieguļošās teritorijas uzkopšanu un uzturēšanu kārtībā atbilstoši Latvijas Republikā spēkā esošo normatīvo aktu prasībām un Cēsu novada pašvaldības saistošajiem noteikumiem, kas regulē nekustamo īpašumu uzturēšanas nosacījumus.
   4. Nomnieks ir personīgi un materiāli atbildīgs ja Nomas objekta nepienācīgas izmantošanas un apsaimniekošanas rezultātā ir iestājusies administratīvā vai civiltiesiskā atbildība.
   5. Par Līgumā noteikto maksājumu kavējumu Iznomātājs aprēķina nokavējuma naudu 0,1% apmērā no kavētās maksājuma summas par katru kavējuma dienu.
   6. Līdzēji nav atbildīgi par līgumsaistību neizpildi un neizpildes radītajiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetenta institūcija. Par līgumsaistību izpildes neiespējamību minēto apstākļu dēļ Līdzējs rakstiski informē otru Līdzēju 5 (piecu) dienu laikā pēc šo apstākļu iestāšanās un, ja nepieciešams, vienojas par turpmāko Līguma izpildes kārtību vai izbeigšanu.
2. **Noslēguma noteikumi**
   1. Attiecības, kas nav paredzētas šajā Līgumā, tiek regulētas saskaņā ar Latvijas Republikā spēkā esošajiem normatīvajiem aktiem.
   2. Ja Līdzēji maina adresi vai citus rekvizītus, kas minēti Līgumā, tie 5 (piecu) darba dienu laikā informē otru Līdzēju.
   3. Ja kāds no šī Līguma noteikumiem zaudē juridisko spēku, tas neietekmē pārējos noteikumus.
   4. Ikviens strīds, kas Līdzējiem varētu rasties saistībā ar Līguma izpildi, kā arī strīds par Nomas objektu, ja Līdzēji nespēj vienoties, nododams izskatīšanai tiesā pēc Nomas objekta teritoriālās piekritības.
   5. Līgums sastādīts un parakstīts 2 (divos) eksemplāros, no kuriem 1 (viens) atrodas pie Iznomātāja, 1 (viens) tiek nodots Nomniekam. Abiem Līguma eksemplāriem ir vienāds juridisks spēks.

|  |  |
| --- | --- |
| **Iznomātājs** | **Nomnieks** |
| **Cēsu novada pašvaldība**  Reģ. Nr. 90000031048  PVN Reģ. Nr. LV 90000031048  Raunas iela 4, Cēsis, Cēsu nov., LV- 4101  Banka: a/s SEB banka, Kods: UNLALV2X  Konta Nr. LV51 UNLA 0004 0131 3083 5 |  |
| *e-pasta adrese: dome@cesis.lv*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |